CELEX: 62009CN0406
Language: el
Date: 2009-10-21 00:00:00
Title: Υπόθεση C-406/09: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden στις 21 Οκτωβρίου 2009 — Realchemie Nederland BV κατά Bayer CropScience AG

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/25
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden στις 21 Οκτωβρίου 2009 — Realchemie Nederland BV κατά Bayer CropScience AG
   (Υπόθεση C-406/09)
   2009/C 312/41
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείουσα: Realchemie Nederland BV
   
      Αναιρεσίβλητη: Bayer CropScience AG
   
      Προδικαστικά ερωτήματα
   
   
               1)
            
            
               Πρέπει η έννοια «αστικές και εμπορικές υποθέσεις» που περιλαμβάνεται στο άρθρο 1 του κανονισμού Βρυξέλλες I (1) να ερμηνευθεί εις τρόπον ώστε ο κανονισμός αυτός να έχει εφαρμογή και για την αναγνώριση και εκτέλεση αποφάσεως με την οποία επιβλήθηκε η καταβολή ενός «Ordnungsgeld» βάσει του άρθρου 890 της ZPO;
            
         
               2)
            
            
               Πρέπει το άρθρο 14 της οδηγίας για την τήρηση των δικαιωμάτων διανοητικής ιδιοκτησίας να ερμηνευθεί υπό την έννοια ότι έχει εφαρμογή και σε μια διαδικασία για την κήρυξη εκτελεστότητας όσον αφορά
               
                           i)
                        
                        
                           μια απόφαση που εκδόθηκε σε άλλο κράτος μέλος σχετικά με προσβολή δικαιώματος διανοητικής ιδιοκτησίας·
                        
                     
                           ii)
                        
                        
                           μια απόφαση που εκδόθηκε σε άλλο κράτος μέλος με την οποία επιβλήθηκε χρηματική ποινή ή πρόστιμο για παράβαση της απαγορεύσεως προσβολής δικαιώματος διανοητικής ιδιοκτησίας·
                        
                     
                           iii)
                        
                        
                           αποφάσεις καθορισμού των δικαστικών εξόδων οι οποίες εκδόθηκαν σε άλλο κράτος μέλος σε συνέχεια των αποφάσεων που προαναφέρθηκαν στα σημεία (i) και (ii);
                        
                     
         
      (1)  Κανονισμός (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (EE 2001, L 12, σ. 1).